Jat Airways

**Jat Ervejz** () je bivši nacionalni avio-prevoznik Srbije, prethodno nacionalna avio-kompanija nekadašnje Jugoslavije. Smatrao se šesnaestom najstarijom avio-kompanijom u Evropi. 
    
## Historija
 
 

Osnovan je 17. juna 1927 kao Aeroput. Ime je promenjeno 1. aprila 1947 u Jugoslovenski Aerotransport (skraćeno JAT) a u januaru 2003. u Jat Ervejz. 
    
Posle Drugi svetskog rata Jat je uspostavio svoje linije sa avionima DC-3 i Ju-52. Kasnije su za srednjelinijski i dugolinijski saobraćaj nabavljeni DC-6 i CV-330/440. 
    
1963. prvi avion sa mlaznim motorima, Karavela, je uvedena u Jatovu flotu. 1963. stigao je prvi (od 16) aviona Mekdonel-Daglas DC-9 dok su 1974. stigla prva dva (od ukupno 9) aviona Boing 727-200. 
   
Dugolinijski saobraćaj za Ameriku, Australiju i Daleki Istok je obavljan avionima Boing 707 koji su u flotu uvedeni 1970. Prvi širokotrupni avion DC-10 stigao je u flotu 1978. 
    
1985. Jat je bio prva kompanija u Evropi koja je kupila u to vreme najmodernije avione Boing 737-300. Ti avioni su postali poznati po srebrnoj boji u koju ih je Jat farbao. 
   
Tokom tih „zlatnih godina“ kompanija je prevozila 5 miliona putnika godišnje i letela na 80 destinacija na pet kontinenata (19 domaćih, 45 evro-mediteranskih i 16 dugolinijskih). 
   
Međutim, 1992. Jugoslavija se raspala i Jat je obustavio sav međunarodni saobraćaj zbog UN sankcija. U tom periodu Jat je leteo samo na domaćim linijama između Beograda, Podgorice, Tivta, Niša i Prištine. Konačno, oktobra 1994. godine, Jat je obnovio svoj međunarodni saobraćaj a avioni su prefarbani u nove boje što je označavalo svojevrstan novi početak. 
    
1998. Jat je naručio 8 novih Erbasa A319, i pored toga što je do tada imao čisto Boingovu flotu. Isporuka je prvobitno ugovorena za jun 2000. međutim odložena je na neodređeno vreme. Danas Jat traži način da otkaže tu narudžbinu jer navodno želi da umesto A319 kupi Boingove 737-NG avione mada postoji mogućnost da se kupovina Erbasovih aviona ipak realizuje ali u manjem broju i drugog tipa (najverovatnije A318). Kao i u slučaju drugih malih prevoznika, pitanje nabavke aviona je predmet izvesnog političkog pritiska američke i evropskih vlada; gore opisani ugovor sa Erbasom i pokušaji njegovog otkazivanja bili su predmet nekoliko još uvek nerazjašnjenih skandala. 
    
Jat je prodao svoj poslednji DC 10-30 (YU-AMB) 24. juna 2005. Kompanija već nekoliko godina izlazi u javnost sa planovima da obnovi svoj dugolinijski saobraćaj ka Severnoj Americi (Montreal, Njujork, Toronto, Čikago) sa dva iznajmljena Boinga 767-200ER, od čega do sada nije bilo ništa. JAT je 2003. i 2004. na kratko obnovio saobraćaj ka Njujorku zajedno sa Uzbekistan Ervejzom na liniji Taškent-Beograd-DŽFK, na linija je obustavljena zbog izostanka očekivanih rezultata. Od 23. novembra 2006. Jat ervejz izdaje karte do Njujorka; putnici avionima ove kompanije lete do Hamburga odakle nastavljaju let avionom Emirata.

Takođe je najavljivano da će DC-9 avioni u proleće 2006. biti zamenjeni sa, za početak, sa dva iznajmljena CRJ-700.

## Redovne linije

Jat Ervejz će od 25. marta do 27. oktobra 2007. godine leteti po letnjem redu letenja u 26 zemalja Evrope, Bliskog istoka, Severne Afrike i zemalja u regionu. Na 34 međunarodne destinacije obavljaće 212 letova nedeljno.

### Nove Linije
* Jat Ervejz leti za Monastir od 25og Marta, 2007. Let JU466/467 leti jednom nedeljno (svaki četvrtak) sa avionom Boing 737-300. Od juna do septembra 2007me god., Jat Ervejz leti ka Monastiru 5 puta nedeljno.
* Jat Ervejz leti za Ohrid ponovo od Maja 14, 2007. Let JU116/117 leti dva puta nedeljnom (svakog Ponedeljka i četvrtka) na linija Beograd–Skoplje–Ohrid–Beograd sa avionom ATR-72.
* Jat Ervejz leti za Portorož ponovo od Juna 16, 2007 sa avionom ATR-72.

## Flota

## Zanimljivosti
* JAT je bila prva kompanija u Evropi koja je letela sa avionima tipa Boing 737-300.
* JATova stjuardesa Vesna Vulović je svetski rekorder, i u knjizi je rekorda, pošto je preživela slobodni pad sa 10.160 metara.

## Incident
* **[[26. 1.]] [[1972.]]** - JAT let 367 sa avionom Mekdonel-Daglas DC-9 (Registracija: YU-AHT) na 10.000 metara, iznad sela Srpska Kamenica u Češkoj, eksplodirao u vazduhu i pao. Poginulo je svih dvadeset troje putnike i četiri od petoro članova posade.

## Vanjske veze
 
* Jat Airways - zvanične stranice  
* Ponuda Jata i dalje na stolu Politika 27.02.2007 
* JAT hronologija, Yahoo Groups